CELEX: 62008FO0056
Language: sk
Date: 2009-06-04 00:00:00
Title: Uznesenie Súdu pre verejnú službu (prvá komora) zo 4. júna 2009.#Jorge de Britto Patricio-Dias proti Európskej komisii.#Vec F-56/08.

UZNESENIE SÚDU PRE VEREJNÚ SLUŽBU (prvá komora)
      zo 4. júna 2009
      Vec F‑56/08
      Jorge de Britto Patricio‑Dias
      proti
      Komisii Európskych spoločenstiev 
      „Verejná služba – Úradníci – Spoločný systém zdravotného poistenia – Základné poistenie nezaopatrených detí v spoločnom systéme zdravotného poistenia – Nepodanie sťažnosti – Zjavná neprípustnosť“
      Predmet: Žaloba podaná podľa článku 236 ES a článku 152 AE, ktorou J. de Britto Patricio‑Dias napáda rozhodnutie Komisie, ktorým bolo
         zamietnuté základné poistenie jeho nezaopatrených detí v spoločnom systéme zdravotného poistenia inštitúcií Európskych spoločenstiev
      
      Rozhodnutie: Žaloba sa zamieta ako zjavne neprípustná. Žalobca je povinný nahradiť trovy konania.
      
      Abstrakt
      1.      Žaloba o neplatnosť – Akty, ktoré možno napadnúť žalobou – Pojem – Akty, ktoré môžu ovplyvniť určité právne postavenie – Žaloba
            smerujúca iba proti odôvodneniu aktu – Neprípustnosť
      (Článok 230 ES)
      2.      Úradníci – Žaloba – Predchádzajúca administratívna sťažnosť – Neexistencia – Neprípustnosť
      (Služobný poriadok úradníkov, články 90 a 91)
      1.      Akty alebo rozhodnutia, ktoré môžu byť predmetom žaloby o neplatnosť, sú len opatrenia so záväznými právnymi účinkami, ktoré
         môžu priamo a bezprostredne ovplyvniť záujmy žalobcu tým, že podstatným spôsobom menia jeho právne postavenie. Naopak dôvody
         takýchto aktov nemôžu byť ako také predmetom žaloby o neplatnosť, pokiaľ nepredstavujú nevyhnutý podklad pre výrok aktu spôsobujúceho
         ujmu.
      
      (pozri bod 15)
      Odkaz:
      Súd prvého stupňa: 17. septembra 1992, NBV a NVB/Komisia, T‑138/89, Zb. s. II‑2181, bod 31
      2.      Podľa článku 91 ods. 2 služobného poriadku je žaloba proti aktu spôsobujúcemu ujmu prípustná iba vtedy, ak bola predtým menovaciemu
         orgánu podaná sťažnosť v zmysle článku 90 ods. 2 v lehote stanovenej v tomto článku a ak bola táto sťažnosť výslovným alebo
         implicitným rozhodnutím zamietnutá.
      
      (pozri bod 16)
      Odkaz:
      Súd prvého stupňa: 7. decembra 1999, Reggimenti/Parlament, T‑108/99, Zb. VS s. I‑A‑243, II‑1205, bod 19